นายอนก ศรีหมาตร ผอ.กรมศิลปากรที่ 3 พระนครศรีอยุธยา เปิดเผยว่า ได้ร่วมกับกรมโยธาธิการและผังเมืองเริ่มดำเนินการก่อสร้างแนวป้องกันน้ำที่อาจไหลเข้าท่วมเขตโบราณสถานในจังหวัดพระนครศรีอยุธยาทั้งนี้ทางกรมโยธาธิการและผังเมืองได้ร่วมกับกรมศิลปากรที่ 3 พระนครศรีอยุธยา ได้ออกแบบแนวกำแพงกั้นน้ำโดยให้ใช้ประโยชน์ได้ทั้งในช่วงที่น้ำท่วมและน้ำไม่ท่วม โดยได้ออกแบบให้เป็นบานพับปิด - เปิด กว้าง 2 ม. ความยาว 7 ม. เพื่อสามารถยกตัวขึ้นได้ ในการป้องกันน้ำในแม่น้ำที่อาจจะมีปริมาณเพิ่มขึ้นและอาจจะไหลเข้าท่วมตัวโบราณสถานได้นอกจากนี้ยังได้ออกแบบให้สามารถพับเก็บได้เพื่อใช้เป็นแนวทางเดินของนักท่องเที่ยวในช่วงที่น้ำไม่ไหลเข้าท่วมตัวโบราณสถาน โดยได้ออกแบบลวดลายให้ส่วนตรงกลางเป็นอิฐ เพื่อให้มีความสอดคล้องกับโบราณสถาน และในส่วนขอบนั้นทำมาจากสแตนเลสหนาอย่างดีซึ่งไม่ทำให้เกิดการขึ้นสนิมจากน้ำท่วมนายอเนก กล่าวอีกว่า ในจังหวัดพระนครศรีอยุธยามีโบราณสถานที่สำคัญที่เป็นแหล่งท่องเที่ยวที่สำคัญของจังหวัดอยู่อีกหลายแห่งที่ตั้งอยู่ตามแนวริมแม่น้ำ ซึ่งทางกรมศิลปากรก็ได้เริ่มดำเนินการก่อสร้างแบบเดียวกันนี้ เช่น โบราณสถานป้อมเพชร ที่อยู่บริเวณสามแยกปากแม่น้ำลพบุรี และแม่น้ำป่าสักที่จะไหลไปบรรจบกับแม่น้ำเจ้าพระยา และโบราณสถานวัดธรรมาราม และในอีกหลายแหล่งซึ่งเป็นแหล่งท่องเที่ยวที่สำคัญของจังหวัดพระนครศรีอยุธยาซึ่งคาดว่าจะเสร็จภายในปี 2552
ในจังหวัดพระนครศรีอยุธยามีโบราณสถานที่สําคัญที่เป็นแหล่งท่องเที่ยวที่สําคัญของจังหวัดอยู่อีกหลายแห่ง 
นายอนก ศรีหมาตร